เราเป็นลูกค้าประกัน Generali ค่ะ ก็เลยโหลด App Generali 365 ซึ่งมีโปรโมชั่นร้านอาหารเยอะแยะเลย วันนี้เลยขอมาแลกคะแนนร้านนี้ค่ะ ซึ่งจะได้รับสิทธิ์ซื้อโดนัทฟรี 2 ชิ้น
 
สำหรับสาขานี้ จะอยู่ชั้น G อยู่ระหว่างร้าน CoCo กับ Stickhouse ค่ะ
 
มาถึงร้านก็สอบถามก่อนเลยค่ะ ว่าใช้ได้หรือเปล่า เพราะกลัวมีบางสาขาใช้ไม่ได้เลยต้องถามก่อนน่ะค่ะ ซึ่งพนักงานบอกว่าได้ค่ะ สามารถแลกซื้อโดนัทราคา 29 บาท เราก็เลยเลือกมา 2 ชิ้น แบบตามใจอยากค่ะ
 
- ชาร์โคล ลัคกี้ครีม 29 บาท เป็นขนมปังชาร์โคล ด้านบนมีเคลือบแผ่นช็อคโกแลต ตรงกลางจะมีครีมสีเหลืองนวลๆค่ะ
 
ขนมปังรสชาติอร่อยดีค่ะ นุ่มใช้ได้ ด้านบนมีช็อคโกแลตหวานๆเข้ากันดีเลยค่ะ ตรงกลางเราชอบอยู่แล้ว เพราะเป็นครีมนุ่มๆหวานหอมดีค่ะ
 
- โมจิริง ช็อคโกแลตมาร์เบิล 29 บาท เป็นขนมปังวงกลมเหมือนรูปดอกไม้ ด้านบนเคลือบด้วยไวท์ช็อคโกแลต
 
ชอบโมจิริงค่ะ เพราะว่าชอบความหนุบๆของเนื้อโดนัทแบบนี้ ดูได้อารมณ์เคี้ยวเหมือนทานโมจิดีค่ะ ด้านบนหวานๆช็อคโกแลตก็อร่อยดีค่ะ
 
App ที่เราใช้ ใครโหลดมาแล้ว แชร์ลง Facebook จะได้ point เพิ่มวันละ 500 คะแนนด้วยนะ
 
ใครอยากทานโดนัท ก็มาแวะเวียนร้านนี้ได้นะคะ